Debreceni Egyetem ÁOK Dékáni Hivatal

Szak- és Továbbképzési Központ

4032 Debrecen, Nagyerdei krt. 94.

Tel: 52/258-014, 52/258-015, 52/258-035

**Tisztelt Szakképzésre Jelentkező!**

Tájékoztatni szeretnénk, hogy a szakképzés országosan egységes nyilvántartása érdekében egy országos portálhoz **(**www.reny.hu**)** csatlakozunk, ezért kérjük, hogy a szakképzésre történő beiratkozáshoz ezt a felületet használja.

Kérjük, hogy lépjen be a **RENY (REzidens NYilvántartás) (www.reny.hu) portálra és** töltse fel saját adatait.

**Lépések:**

1. **Az OFTEX portálon (www.oftex.hu) használt felhasználó nevével** **és jelszavával tud bejelentkezni a RENY portálra is. Amennyiben az OFTEX portálra még nem regisztrált, akkor a melléklet szerinti instrukciók alapján teheti ezt meg.**
2. **Profil létrehozása**

Kérjük, hogy kattintson a szakképzés előtt/ profil létrehozása menüpontra és a megnyitást követően töltse ki személyi adatait.

1. A RENY portálra történő belépést követően -> Szakképzés előtt -> Szakképzési kérelem benyújtása menüpontja alatti mezőket töltse ki a szakképzésre vonatkozó adatokat.

A képző egyetemnél válassza ki a Debreceni Egyetemet.

A Debreceni Egyetem rezidensei az „***Elsődleges képzőhely***”-nek a Debreceni Egyetem Általános Orvostudományi Kar és Klinikai Központot válassza, majd aztán a megjelenő „Munkahely” listából válassza ki a munkavégzés tényleges helyét.

1. Ezt követően az Adatkezelési Nyilatkozathoz hozzájárulva a Kérelem benyújtása gombbal küldje meg részünkre
2. Miután létrehozta profilját kérjük, hogy töltse fel a beiratkozáshoz szükséges dokumentumokat.
* személyi igazolvány, lakcímkártya (külföldiek esetén érvényes tartózkodási engedély), TAJ kártya, adókártya
* diploma (amennyiben honosított diplomával rendelkezik, ennek másolatát is kérjük)
* Orvosi Kamarai tagság igazolása, működési nyilvántartási igazolvány vagy a nyilvántartásba vétel határozata
* kitöltött, munkáltatóval aláíratott [iratkozási lap](https://mad-hatter.it.unideb.hu/portal/displayDocument/Szervezeti%20t%C3%A1rak/Kari%20t%C3%A1rak/AOK/Dokumentumt%C3%A1r/Oktat%C3%A1s/Szak-%20%C3%A9s%20tov%C3%A1bbk%C3%A9pz%C3%A9s/Nyomtatv%C3%A1nyok/Szakk%C3%A9pz%C3%A9s/iratkozasi%20lap%202022.%20RENY.doc)
* kitöltött, a grémium- és munkahelyi vezetővel (közvetlen felettes) aláíratott [képzési terv](http://aok.unideb.hu/hu/node/368)
* igazolványkép
* már megszerzett szakorvosi bizonyítvány(ok)
* tanulmányi szerződés /amennyiben köt ilyet munkáltatójával
* [munkahelyi támogató nyilatkozat](https://mad-hatter.it.unideb.hu/portal/displayDocument/Szervezeti%20t%C3%A1rak/Kari%20t%C3%A1rak/AOK/Dokumentumt%C3%A1r/Oktat%C3%A1s/Szak-%20%C3%A9s%20tov%C3%A1bbk%C3%A9pz%C3%A9s/Nyomtatv%C3%A1nyok/Szakk%C3%A9pz%C3%A9s/1.%20nyilatkozatteljesreszmunkaidorol.docx), a gyakorlatok rész/teljes munkaidőben történő letöltéséről
* háziorvostan, foglalkozás-orvostan szakmák esetében működési engedély egészségügyi szolgáltató tevékenység végzésére
* munkaszerződés vagy egészségügyi szolgálati munkaszerződés (háziorvostan, foglalkozás-orvostan esetében: munkáltatói igazolás, mely tartalmazza a napi vagy heti munkaidőt)
* korábban teljesített szakképzésből történő gyakorlatok beszámításához index másolat vagy érvényes jogszabály másolata szükséges
* munkaviszonyból történő beszámításhoz, amennyiben a választott újabb szakképzés megkezdése előtt is ezen a munkaterületen dolgozott, a munkahely által kiadott igazolás alapján, mely tartalmazza, hogy az adott akkreditált képzőhelyen milyen tevékenységet folytatott, kérvény alapján beszámítás adható
* Amennyiben az újabb szakképzésének kezdete és a korábbi szakvizsgájának ideje között több mint 15 év telt el a beszámításhoz kérvény szükséges.
* PhD beszámításhoz kérvény szükséges és kérjük csatolni a PhD oklevél másolatát.
* [számlakérő adatlap](https://mad-hatter.it.unideb.hu/portal/displayDocument/Szervezeti%20t%C3%A1rak/Kari%20t%C3%A1rak/AOK/Dokumentumt%C3%A1r/Oktat%C3%A1s/Szak-%20%C3%A9s%20tov%C3%A1bbk%C3%A9pz%C3%A9s/Nyomtatv%C3%A1nyok/Szakk%C3%A9pz%C3%A9s/szamla%20kiallitast%20kezdemenyezo%20adatlap%202016%20%C3%9AJ.pdf)

A dokumentumok másolatait a RENY portálra belépve a **Szakképzés előtt/Profilom** menüpont alatt megjelenő menüsort kiválasztva az **Irat** megnevezésű fül **Új** ikonjára kattintva tudja feltölteni. Miután csatolta az iratait a sor végén megjelenő megosztás ikon alatti piros körre kattintva kérjük tegye számunkra láthatóvá.





1. Eredetiben kérjük beküldeni az iratkozási lapot és a grémiumvezetővel aláíratott képzési tervet az alábbi címre:

Debreceni Egyetem

Általános Orvostudományi Kar

Dékáni Hivatal

Szak-és Továbbképzési Központ

4032 Debrecen, Nagyerdei krt. 94.

1. A portál használatát elektronikus kézikönyv is segíti, valamint egy youtube csatorna is rendelkezésére áll: <http://youtube.com/channel/UCpZZN2s040LsTKCPXbZTXuA>

A későbbiekben majd ezen a felületen keresztül fogjuk készíteni a képzési tervét , kezelni a havi gyakorlati igazolásokat, beavatkozások teljesítésének igazolását, kérvényeit. Erről majd később külön értesítést fogunk küldeni.

Együttműködésére számítunk!

Üdvözlettel:

*Szak-és Továbbképző Központ munkatársai*